মেরির সন্তান

মেরির সন্তান ( , মারিএনকিন্ড ; , মেরি'স চাইল্ড ) হচ্ছে একটি জার্মান রূপকথা, যা গ্রিম ভ্রাতৃদ্বয় ১৮১২ সালে গ্রিম'স ফ্যারি টেলস-এ (  ) সংকলণ করেন। এটি আওয়ার লেডি'স চাইল্ড, আ চাইল্ড অব সেন্ট মেরি কিংবা দ্য ভার্জিন মেরি'স চাইল্ড নামেও পরিচিত। রূপকথাটি আরনে-থম্পসন-উথার সূচক ৭১০ এর অন্তর্ভুক্ত।

গ্রিম ভ্রাতৃদ্বয় এই গল্পটির সাথে ইতালীয় রূপকথা দ্য গোট-ফেসড গার্ল (ছাগল-মুখী বালিকা) এবং নরওয়েজীয় রূপকথা দ্য ল্যাসি অ্যান্ড হার গডমাদার (কিশোরী ও তার ধর্মমাতা)-এর সাদৃশ্য লক্ষ্য করেছেন।জেকব এবং উইলহেম গ্রিম। হান্ট, এম. (অনু.) ঘরোয়া গল্প "পাদটীকা: আওয়ার লেডি'স চাইল্ড" তারা আরও উল্লেখ করেছেন যে, এই গল্পের "নিষিদ্ধ দরজা" এবং অপরাধের চিহ্ন হিসেবে "রক্তের দাগ" বা "কলঙ্ক"-এর সাথে ফিচার্স বার্ড গল্পটির যোগসূত্র রয়েছে।  অন্যান্য যেসব রূপকথায় এই উপাদানগুলোর ব্যবহার পাওয়া যায়, সেগুলো হলো ব্লুবেয়ার্ড (নীল দাঁড়িওয়ালা) এবং ইন দ্য ব্ল্যাক ওম্যান'স কাসল (কৃষ্ণকায় নারীর প্রাসাদে)।

 উৎপত্তি 
​এই রূপকথাটি গ্রিম ভ্রাতৃদ্বয় ১৮১২ সালে তাদের কিন্ডার-উন্ড হাউসমারখেন ( , শিশু এবং ঘরোয়া গল্প )-এর প্রথম সংস্করণে প্রকাশ করেন। পরবর্তী সংস্করণগুলোতে এটি কেবল সামান্যই পরিবর্তিত হয়েছে। তাদের তথ্যের উৎস ছিলেন গ্রেচেন ওয়াইল্ড (১৭৮৭–১৮১৯)।

 কাহিনি-সারাংশ 
​এক দরিদ্র কাঠুরে এবং তার স্ত্রীর একটি তিন বছর বয়সী এক মেয়ে ছিল, যাকে খাওয়ানোর সামর্থ্য তাদের ছিল না। একদিন কুমারী মেরি কাঠুরের সামনে আবির্ভূত হন এবং শিশুটির যত্ন নেওয়ার প্রতিশ্রুতি দেন; ফলে তারা শিশুটিকে তার হাতে তুলে দেয়। মেয়েটি স্বর্গে সুখে বড় হতে থাকে। একদিন মেরি ভ্রমণে যাওয়ার সময় মেয়েটির হাতে একগুচ্ছ চাবি দিয়ে বলেন যে, সে বারোটি দরজা খুলতে পারলেও তেরো নম্বর দরজাটি যেন কখনোই না খোলে। 

মেয়েটি প্রথম বারোটি দরজা খোলে এবং সেগুলোর ভেতরে বারোজন প্রেরিত দূতকে দেখতে পায়। এরপর সে তেরো নম্বর দরজাটি খোলে। সেই দরজার পেছনে ছিল পবিত্র ত্রিত্ব এবং সেখানে স্পর্শ করায় তার আঙুলে সোনার দাগ লেগে যায়। সে এটি লুকানোর চেষ্টা করে এবং তিনবার মিথ্যা বলে; তখন মেরি বলেন যে, অবাধ্যতা এবং মিথ্যাচারের কারণে সে আর সেখানে থাকতে পারবে না।

​মেয়েটি গভীর ঘুমে তলিয়ে যায় এবং ঘুম ভাঙলে নিজেকে একটি বনের মধ্যে দেখতে পায়। নিজের দুর্ভাগ্যের জন্য বিলাপ করতে করতে সে একটি ফাঁপা গাছের কোটরে বসবাস শুরু করে। সে বুনো গাছপালা খেয়ে বেঁচে থাকত এবং তার পোশাকগুলো ছিঁড়ে নষ্ট হয়ে যাওয়ায় সে বিবস্ত্র হয়ে পড়ে। একদিন এক রাজা তাকে দেখতে পান। মেয়েটি দেখতে অত্যন্ত সুন্দরী হলেও কথা বলতে অক্ষম ছিল। রাজা তাকে প্রাসাদে নিয়ে যান এবং বিয়ে করেন।

​এক বছর পর তাদের একটি ছেলে হয়। কুমারী মেরি আবারও আবির্ভূত হন এবং মেয়েটিকে সেই দরজা খোলার কথা স্বীকার করতে বলেন। সে আবারও মিথ্যা বলে; ফলে মেরি তার ছেলেকে নিয়ে যান। প্রাসাদের লোকজন কানাঘুষা শুরু করে যে, রানী হয়তো তার সন্তানকে হত্যা করে খেয়ে ফেলেছে। পরের বছর তার আরও একটি ছেলে হয় এবং আগের মতোই ঘটনা ঘটে। 

থাম্ব|রানীর মৃত্যুদন্ডের আয়োজন (অস্কার হারফার্ট দ্বারা চিত্রিত)

তৃতীয় বছর তার একটি মেয়ে হয়; এরপর মেরি আবার তাকে স্বর্গে নিয়ে গিয়ে তার ছেলেদের দেখান, কিন্তু এবারও সে সত্য স্বীকার করেনি। এরপর রাজা তার মন্ত্রীদের আর আটকে রাখতে পারলেন না এবং রানীর মৃত্যুদণ্ড ঘোষণা করা হলো। যখন তাকে পুড়িয়ে মারার জন্য স্তম্ভে আনা হলো, তখন সে অনুতপ্ত হলো এবং মনে মনে ইচ্ছা পোষণ করল যে মৃত্যুর আগে যেন সে সত্য স্বীকার করতে পারে। কুমারী মেরি তৎক্ষণাৎ তার সন্তানদের ফিরিয়ে দিলেন, তার কথা বলার ক্ষমতা পুনরুদ্ধার করলেন এবং বাকি জীবনের জন্য তাকে সুখ প্রদান করলেন।

 পাঠান্তর 
​এই রূপকথাটির অন্যান্য সংস্করণে মূল কাহিনী বা ঘটনাপ্রবাহ একই থাকে, তবে সেখানে ধর্মীয় বিষয়বস্তুর গুরুত্ব কমিয়ে দেওয়া হয়েছে। সেসব সংস্করণে কুমারী মেরি এবং অন্যান্য খ্রিস্টধর্মীয় ব্যক্তিত্বদের পরিবর্তে পরীদের কথা বলা হয়েছে।লিলি অউয়েন্স, সংস্করণ (১৯৮১)। The Complete Brothers Grimm Fairy Tales। পৃষ্ঠাসমূহ ৭–১০। এভেনেল বুকস। 

 আরো দেখুন 

 গ্রিম ভ্রাতৃদ্বয়
 গ্রিম ভাইদের রূপকথা
 অপবাদিত স্ত্রী (Calumniated wife)

 তথ্যসূত্র 

 বহিঃসংযোগ 




বিষয়শ্রেণী:সাহিত্যে শিশু চরিত্র
বিষয়শ্রেণী:রূপকথার নারী চরিত্র
বিষয়শ্রেণী:গ্রিম ভ্রাতৃদ্বয়ের রূপকথা